Valerian D’Souza

**Valerian D'Souza** (1933–2020) var en indisk prelat og katolsk biskop av Pune. 

D’Souza var kjent som en syngende biskop.

## Liv og virke
### Bakgrunn
Etter å ha studert fysikk, kjemi og matematikk (B.Sc.) ved *Nowrosjee Wadia College*, begynte Valerian D’Souza på Det pavelige seminar i Pune og studerte filosofi der. Han fullførte sine teologiske studier i Eichstätt (partnerbispedømmet til Pune bispedømme) og ved den jesuittdrevne Philosophisch-theologische Hochschule Sankt Georgen i Frankfurt am Main.

### Prest
Han ble ordinert til prest den 29. juni 1961 i Eichstätt av biskop Joseph Schröffer av Eichstätt, og ble innlemmet i presteskapet i Pune bispedømme. Han tok en bachelorgrad i utdanning fra *Garrison High School* (senere kalt *St. Jude High School*). I 1971 ble han generalvikar, og fra 1976 kapitularvikar, i Pune bispedømme.

### Biskop av Poona
Pave Paul VI utnevnte ham til biskop av Poona den 7. juli 1977. Han ble ordinert til biskop av erkebiskopen av Bombay, kardinal Valerian Gracias, den 25. september samme år. Medkonsekrerende var Ignatius P. Lobo, biskop av Belgaum, og Charles Gomes, biskop av Ahmedabad.

Blant andre verv var han formann for *Kommisjonen for seminarer, presteskap og religion* og formann for *Kommisjonen for ungdom* i den vestlige regionale bispekonferanse *(CBCI Western Region)*. I selve Den indiske bispekonferanse (CBCI) hadde han senere presidentskapet for den vestlige bispekonferanse *(CBCI Western Region)* og var formann for kvinnekommisjonen. I 2002 ble han visepresident for den indiske bispekonferanse. 

Pave Johannes Paul II utnevnte ham til medlem av Det pavelige råd «Cor Unum» i 2000; mandatet hans ble forlenget med fem år i 2007. 

I 2002 gav man i forbindelse med hans sølvjubileum ut hans bøker «Love is the only Answer» and «Shepherd’s Voice».

I 2007 var han apostolisk administrator for Nashik bispedømme. 

Valerian D’Souza var kjent som «den syngende biskop» og formidlet Guds ord i sang, selv mens han spilte gitar. Hans sans for humor og glede i Herren berørte folks hjerter. 

Den 4. april 2009 innvilget pave Benedikt XVI hans aldersbetingede avskjedssøknad.

Biskop Valerian D’Souza døde den 25. februar 2020 i Hadapsar ved Pune.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Gasparo Carpegna (1625-1714) *1670
* Kardinal Fabrizio Paolucci (1651-1726) *1685
* Kardinal Francesco Barberini den yngre (1662-1738) *1721
* Kardinal Annibale Albani (1682 -1751) *1730
* Kardinal Federico Marcello Lante Montefeltro Della Rovere (1695-1723) *1732
* Biskop Charles Walmesley, O.S.B. (1722-1797) *1756
* Biskop William Gibson (1738-1821) *1790
* Biskop John Douglass (1793-1812) *1790
* Biskop William Poynter (1762-1827) *1803
* Biskop Thomas Penswick (1772-1836) *1824     
* Biskop John Briggs (1788-1861) *1833
* Biskop William Bernard Ullathorne, O.S.B. (1806-1889) *1846
* Kardinal Henry Edward Manning (1808-1892 ) *1865
* Kardinal Herbert Vaughan (1832-1903) *1872
* Kardinal Francis Alphonsus Bourne (1861-1935) *1896
* Erkebiskop Richard Joseph Downey (1881-1953) *1928
* Erkebiskop Thomas Roberts, S.J. (1893-1976) *1937
* Kardinal Valerian Gracias (1900-1978) *1956
* Biskop *Valerian D’Souza* (1922-2020) *1977

## Referanser